《偈颂九十三首》
宋代·释梵琮

今朝二月二十五，等闲触发千钧弩。
一箭中红心，大地无寸土。
四围上下绝遮栏，露出太白庵中主。
去岁因丧本师归，未免声声叫冤苦。
苦中乐，乐中苦。
喝退慈明旧日婆，移凶就吉改坟墓。
南溪流水青如螺，深居落花红似雨。
先师面目俨然存，分付老坚坚收取。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。